ddrg/super_eurlex huggingface dataset:
Úradný vestník L 018 , 23/01/1999 S. 0007 - 0007



Nariadenie Rady (EHS) č. 150/1999 z 19. januára 1999, ktorým sa mení a dopĺňa nariadenie (EHS) č. 2262/84, ktorým sa stanovujú osobitné opatrenia týkajúce sa olivového oleja RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže v súlade s článkom 1 ods. 5 nariadenia (EHS) č. 2262/84 [3] má Rada kvalifikovanou väčšinou na návrh Komisie schváliť do 1. januára 1999 spôsob financovania skutočných výdavkov agentúr od hospodárskeho roku 1999/2000; keďže bolo rozhodnuté o trojročnom prechodnom období začínajúcom od hospodárskeho roku 1998/99, ktoré sa týka reformy organizácie trhu v sektore olivového oleja; keďže činnosti, ktorými sa obvykle poverujú agentúry, sa majú vykonávať počas tohto prechodného obdobia ako aj počas prvého hospodárskeho roku nasledujúceho po tomto období; keďže v dôsledku vyššie uvedeného by sa malo prijať ustanovenie o prispievaní agentúram na ich výdavky za uvedené obdobie s cieľom zabezpečiť, aby mohli pracovať efektívne a v súlade s pravidlami v rámci správnej autonómie uvedenej v nariadení (EHS) č. 2262/84, PRIJALA TOTO NARIADENIE: Článok 1 Posledné dva pododseky článku 1 ods. 5 nariadenia (EHS) č. 2262/84 sa týmto nahrádzajú takto: "50 % skutočných výdavkov agentúr za obdobie troch rokov začínajúce hospodárskym rokom 1999/2000 pokrýva spoločný rozpočet Európskych spoločenstiev. Do 1. októbra 2001 zváži Komisia nevyhnutnosť toho, aby spoločenstvo naďalej prispievalo na výdavky agentúr a prípadne predloží Rade návrh. V súlade s postupom stanoveným v článku 43 ods. 2 Zmluvy rozhodne Rada do 1. januára 2002 o akomkoľvek financovaní predmetných výdavkov." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. januára 1999 Za Radu predseda K.-H. Funke [1] Ú. v. ES C 384, 10.12.1998, s. 22. [2] Stanovisko doručené 13. januára 1999 (zatiaľ neuverejnené v úradnom vestníku). [3] Ú. v. ES L 208, 3.8.1984, s. 11. Nariadenie naposledy zmenené a doplnené nariadením (ES) č. 2599/97 (Ú. v. ES L 351, 23.12.1997, s. 17). --------------------------------------------------
Official Journal L 139 , 02/06/1999 P. 0001 - 0002



NARIADENIE RADY (ES, EURATOM) č. 1149/1999 z 25. mája 1999, ktorým sa mení a dopĺňa nariadenie (ES, EURATOM) č. 2728/94 o založení garančného fondu pre vonkajšie opatrenia RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 308, so zreteľom na Zmluvu o založení Európskeho spoločenstva pre atómovú energiu, najmä na jej článok 203, so zreteľom na návrh Komisie[1], so zreteľom na stanovisko Európskeho parlamentu[2], so zreteľom na stanovisko Dvora audítorov[3], keďže: (1) Garančný fond je dotovaný platbami zo všeobecného rozpočtu Európskych spoločenstiev, úrokmi zo svojich investovaných zdrojov a sumami inkasovanými od neplniacich dlžníkov, ktorým fond už poskytol záruku; (2) skúsenosti z fungovania garančného fondu naznačujú, že pomer 9 % medzi zdrojmi fondu a garantovanými záväzkami zvýšenými o nezaplatené splatné úroky by bol adekvátny; (3) platby do garančného fondu vo výške 9 % sumy z každej operácie by mali stačiť na dosiahnutie cieľovej sumy; (4) Garančný fond dosiahol svoju cieľovú sumu 31. decembra 1997, a preto sadzbu pre poskytovanie treba posúdiť; (5) ak garančný fond prekročí cieľovú sumu, prebytok sa vráti do všeobecného rozpočtu Európskych spoločenstiev; (6) Komisia by mala podať Európskemu parlamentu a Rade správu o fungovaní fondu a zohľadniť možné zmeny rizík, ktorým bude fond vystavený po rozšírení spoločenstva; (7) nariadenie (ES, Euratom) č. 2728/94 [4]by sa malo v súlade s tým upraviť; (8) zmluvy neustanovujú žiadne iné právomoci na prijatie tohto nariadenia okrem tých, ktoré vyplývajú z článku 308 Zmluvy o ES a článku 203 Zmluvy o Euratom, PRIJALA TOTO NARIADENIE: Článok 1 Nariadenie (ES, Euratom) č. 2728/94 sa týmto upravuje takto: 1. nahrádza sa článok 3 ods. 2, ktorý znie: "Cieľová suma je 9 % celkových splatných kapitálových záväzkov spoločenstva, ktoré vzniknú z každej operácie, zvýšené o nezaplatený splatný úrok"; 2. nahrádza sa článok 4 ods. 1, ktorý znie: "Platby ustanovené za prvou zarážkou článku 2 sa rovnajú 9 % kapitálovej hodnoty operácií"; 3. nahrádza sa článok 5 ods. 1, ktorý znie: "Ak v dôsledku splatnosti záruk po neplnení sú zdroje vo fonde nižšie ako 75 % cieľovej sumy, sadzba pre zabezpečovanie nových operácií sa zvýši na 10 %, pokiaľ sa opäť nedosiahne cieľová suma"; 4. nahrádza sa článok 9, ktorý znie: "Komisia predloží Európskemu parlamentu a Rade kompletné správy o fungovaní fondu v čase uzatvárania prvej zmluvy o pristúpení s asociovanými štátmi a do 31. decembra 2006. Komisia podľa potreby predloží Rade príslušné návrhy na úpravy parametrov fondu." Článok 2 Toto nariadenie nadobúda účinnosť 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. mája 1999 Za Radu predseda H. Eichel [1] Ú. v. ES C 32, 6.2.1999, s. 11. [2] Ú. v. ES C 379, 7.12.1998, s. 155. [3] Stanovisko doručené 30. októbra 1998. [4] Ú. v. ES L 293, 12.11.1994, s. 1.
Official Journal L 197 , 29/07/1999 P. 0027 - 0027



NARIADENIE KOMISIE (ES) č. 1663/1999 z 28.júla 1999, ktorým sa mení a dopĺňa nariadenie (ES) č. 2629/97, pokiaľ ide o ušné značky v rámci systému identifikácie a registrácie hovädzieho dobytka KOMISIA EURÓPSKYCH SPLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 820/97 z 21. apríla 1997 ustanovujúce systém identifikácie a registrácie hovädzieho dobytka a pokiaľ ide o označovanie hovädzieho mäsa a výrobkov z neho1, najmä na jeho článok 10 písm. a), (1) Keďže nariadenie Komisie (ES) č. 2629/972, naposledy zmenené a doplnené nariadením (ES) č. 331/19993, ktorým sa ustanovujú podrobné pravidlá týkajúce sa ušných značiek, registrov zvierat a pasov zvierat v rámci identifikačného a registračného systému hovädzieho dobytka. (2) Keďže je vhodné stanoviť údaje, ktoré sa uvedú na náhradných ušných značkách použitých v prípade straty pôvodných ušných značiek. (3) Keďže nariadenie (ES) č. 2629/97 ba sa preto malo zmeniť a doplniť. (4) Keďže opatrenia stanovené v tomto nariadení sú v súlade so stanoviskom Výboru Európskeho poľnohospodárskeho usmerňovacieho a záručného fondu, PRIJALA TOTO NARIADENIE: Článok 1 Nasledujúce odseky 6 a 7 sa týmto dopĺňajú do článku 1 nariadenia (ES) č. 2629/97: "6. Okrem údajov uvedených v odseku 1 a odlišne od nich môžu náhradné ušné značky, použité v prípade straty pôvodných ušných značiek, obsahovať označenie čísla verzie náhradnej ušnej značky vyjadrenej rímskymi číslicami. V takom prípade zostáva uvedený identifikačný kód v odseku 2 nezmenený. 7. V prípade straty ušnej značky bude náhradná ušná značka, použitá v členskom štáte pre zvieratá narodené v inom členskom štáte, obsahovať minimálne tie isté informácie, ako je uvedené v odseku 2, a tiež kód alebo logo príslušného orgánu, ktorý ju vydal." Článok 2 Toto nariadenie nadobudne účinnosť 3. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. júla 1999 Za Komisiu Franz FISCHLER člen Komisie 1 Ú. v. ES L 117, 7.5.1997, s. 1. 2 Ú. v. ES L 354, 30.12.1997, s. 19. 3 Ú. v. ES L 40, 13.2.1999, s. 27.
Úradný vestník L 221 , 21/08/1999 S. 0005 - 0005



Nariadenie Komisie (ES) č. 1823/1999 z 20. augusta 1999, ktoré stanovuje citlivé výrobné oblasti a/alebo skupiny vysokokvalitných druhov surového tabaku, ktoré nepodliehajú uplatňovaniu programu spätnej kúpy kvót KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2075/92 z 30. júna 1992 o spoločnom organizovaní trhu so surovým tabakom [1], naposledy zmenené a doplnené nariadením (ES) 660/1999 [2], najmä na jeho článok 14a, (1) keďže podľa článku 34 ods. 2 nariadenia Komisie (ES) č. 2848/98 z 22. decembra 1998, ktoré stanovuje podrobné pravidlá uplatňovania nariadenia Rady (EHS) č. 2075/92, čo sa týka plánu prémií, výrobných kvót a zvláštnej pomoci, ktoré sa majú poskytnúť skupinám výrobcov v sektore surového tabaku [3], naposledy zmeneného a doplneného nariadením (ES) č. 1373/1999 [4], musí Komisia na základe návrhov členských štátov určiť, ktoré citlivé výrobné oblasti a/alebo skupiny vysokokvalitných druhov, až do maximálnej výšky 25 % garantovaného prahu každého členského štátu, nemajú podliehať uplatňovaniu programu spätnej kúpy kvót; (2) keďže na žiadosť určitých členských štátov by sa mali určiť tieto skupiny vysokokvalitných druhov; (3) keďže pretože článok 35 ods. 2 nariadenia (ES) č. 2848/98 určuje, že členský štát musí od 1. septembra zverejniť svoj zámer predaja, aby ostatní výrobcovia mohli kúpiť kvóty pred tým, ako sa skutočne spätne odkúpia, musí sa toto nariadenie uplatňovať od 31. augusta 1999, PRIJALA TOTO NARIADENIE: Článok 1 Množstvá skupín vysokokvalitných druhov, ktoré nepodliehajú spätnému nákupu kvót pri úrode 1999, sú tieto: v Portugalsku: —1. skupina: | 1375 ton, | —2. skupina: | 300 ton; | vo Francúzsku: —1. skupina: | 1333 ton, | —2. skupina: | 2032 ton, | —3. skupina: | 1638 ton. | Článok 2 Toto nariadenie nadobúda účinnosť v deň jeho zverejnenia v Úradnom vestníku Európskych spoločenstiev. Bude sa uplatňovať od 31. augusta 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. augusta 1999 Za Komisiu Karel Van Miert člen Komisie [1] Ú. v. ES L 215, 30.7.1992, s. 70. [2] Ú. v. ES L 83, 27.3.1999, s. 10. [3] Ú. v. ES L 358, 31.12.1998, s. 17. [4] Ú. v. ES L 162, 26.6.1999, s. 47. --------------------------------------------------
Úradný vestník L 108 , 27/04/1999 S. 0007 - 0007



Nariadenie Rady (ES) č. 857/1999 z 22. apríla 1999, ktorým sa mení a dopĺňa nariadenie (ES) č. 2200/96 o spoločnej organizácii trhu s ovocím a zeleninou RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže nariadenie (EHS) č. 2200/96 [4] ustanovuje pravidlá o uznaných produkčných organizáciách; keďže tieto pravidlá vyžadujú, aby členovia predávali svoju celú produkciu cez organizácie výrobcov; keďže sa prijalo ustanovenie, aby sa táto povinnosť zrušila pre priame predaje na farme výrobcu spotrebiteľom pre ich osobné potreby; keďže na také predaje sa vzťahuje obmedzenie objemu; keďže, aby sa zohľadnila štandardná prax v určitých častiach spoločenstva, malo by sa toto zrušenie rozšíriť, aby zahŕňalo priame predaje mimo farmy, ale nemala by sa urobiť žiadna zmena v súčasnom objeme obmedzení; keďže článok 15 (4) c) uvedeného nariadenia by sa mal objasniť; keďže súčasné ustanovenia o úhrade nákladov na prepravu, triedenie a balenie spoločenstvom v súvislosti s určitými produktmi stiahnutými z trhu a potom voľne distribuovanými by malo platiť pre všetky voľné distribúcie stiahnutých produktov, PRIJALA TOTO NARIADENIE: Článok 1 Nariadenie (EHS) č. 2200/96 sa týmto mení a dopĺňa takto: 1. v prvej zarážke článku 11 (1) c) (3) sa slová "na ich farmách" nahrádzajú slovami "na ich farmách a/alebo mimo ich fariem". 2. Článok 15 (4) c) sa nahrádza takto: "c) prijať finančné ustanovenie pre technické a ľudské zdroje požadované na zabezpečenie monitorovania súladu s normami uvedenými v článku 2, s pravidlami pre zdravie rastlín a s maximálne povolenými hladinami reziduí (pesticídov)." 3. Článok 30 (6) sa nahrádza takto: "6. Spoločenstvo uhradí za podmienok, ktoré sa určia v súlade s postupom ustanoveným v článku 46, náklady na prepravu, triedenie a balenie v súvislosti s voľnou distribúciou ustanovenou v odseku 1." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 22. apríla 1999 Za Radu predseda W. Müller [1] Ú. v. ES C 381, 8.12.1998, s. 8. [2] Stanovisko poskytnuté 14. apríla 1999 (zatiaľ neuverejnené v úradnom vestníku). [3] Stanovisko poskytnuté 24. februára 1999 (zatiaľ neuverejnené v úradnom vestníku). [4] Ú. v. ES L 297, 21.11.1996, s. 1. Nariadenie zmenené a doplnené nariadením Komisie (ES) č. 2520/97 (Ú. v. ES L 346, 17.12.1997, s. 41). --------------------------------------------------
Úradný vestník L 338 , 30/12/1999 S. 0001 - 0055



Nariadenie Komisie (ES) č. 2765/1999 zo 16. decembra 1999, ktorým sa mení a dopĺňa príloha k nariadeniu (EHS) č. 3846/87 ustanovujúcemu nomenklatúry poľnohospodárskych výrobkov pre vývozné náhrady KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3846/87 zo 17. decembra 1987, ktorým sa ustanovuje nomenklatúra poľnohospodárskych výrobkov pre vývozné náhrady [1], naposledy zmenené a doplnené nariadením (ES) č. 2605/1999 [2], a najmä na posledný odsek jeho článku 3, keďže: Nariadenie (EHS) č. 3846/87 požaduje uverejnenie úplného znenia nomenklatúry náhrad, ktorá sa bude používať od 1. januára každého roka, ako vyplýva z regulačných ustanovení o vývozných postupoch pre poľnohospodárske výrobky [3]. (2) Je potrebné vziať do úvahy zmeny v kombinovanej nomenklatúre, ustanovené nariadením Komisie (ES) č. 2204/1999 z 12. októbra 1999, ktorým sa mení a dopĺňa príloha I nariadenia Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [4], použiteľné od 1. januára 2000, PRIJALA TOTO NARIADENIE: Článok 1 Príloha nariadenia (EHS) č. 3846/87 sa nahrádza prílohou tohto nariadenia. Článok 2 Toto nariadenie nadobúda účinnosť 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. decembra 1999 Za Komisiu Franz Fischler člen Komisie [1] Ú. v. ES L 366, 24.12.1987, s. 1. [2] Ú. v. ES L 316, 10.12.1999, s. 32. [3] V prílohe tohto nariadenia sú zapracované zmeny, vyplývajúce z prijatia nasledujúcich opatrení: - nariadenia Komisie (ES) č. 381/1999 (Ú. v. ES L 46, 20.2.1999, s. 28). - nariadenia Komisie (ES) č. 565/1999 (Ú. v. ES L 70, 17.3.1999, s. 3). [4] Ú. v. ES L 278, 28.10.1999, s. 1. -------------------------------------------------- PRÍLOHA NOMENKLATÚRA POĽNOHOSPODÁRSKYCH VÝROBKOV PRE VÝVOZNÉ NÁHRADY Pozri nariadenie Komisie (EÚ) č. 2180/2003, Ú. v. EÚ L 335, 22.12.2003, s. 1. --------------------------------------------------
Úradný vestník L 188 , 21/07/1999 S. 0035 - 0036



Nariadenie Komisie (ES) č. 1594/1999 z 20. júla 1999, ktorým sa menia a dopĺňajú podmienky povolenia používania doplnkovej látky v krmivách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524 z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1411/1999 [2], najmä na jej článok 3 a článok 9j, (1) keďže tretia podzarážka druhej zarážky bodu VII (E) (1) (4) prílohy XV zmluvy o pristúpení Rakúska, Fínska a Švédska, povoľuje Švédsku ponechať ich právne predpisy do 31. decembra 1997, ktoré obmedzujú používanie kyseliny mravčej (E 236) ako doplnkovej látky v krmivách; (2) keďže podľa ustanovení prílohy XV uvedenej zmluvy, Švédsko poskytlo podrobnú vedeckú správu o dôvodoch svojich požiadaviek súvisiacich s uvedenou doplnkovou látkou, k prijatiu právnych predpisov v spoločenstve; (3) keďže Švédsko oznámilo svoju dôvodovú správu 27. júna a 9. decembra 1997; (4) keďže Komisia rozhodne o úprave podanej Švédskom s ohľadom na kyselinu mravčiu; (5) keďže sa zdá, že podmienky povolenia tejto konzervačnej látky treba doplniť; (6) keďže používatelia kyseliny mravčej majú byť informovaní, že je zakázané jej používanie na aeróbne kyslé konzervovanie vlhkých nespracovaných obilnín rovnako samostatne, ako aj v zmesi s inými kyselinami, kde jej podiel je vyšší ako polovica zmesi, pretože za určitých podmienok umožňuje veľké zvýšenie obsahu aflatoxínu; (7) keďže opatrenia ustanovené v tomto nariadení sú v súlade so stanoviskom Stáleho výboru pre krmivá, PRIJALA TOTO NARIADENIE: Článok 1 Podmienky povolenia doplnkovej látky (E 236 kyseliny mravčej), ktorá je zatriedená ako konzervačná látka sa nahrádzajú tými, ktoré sú ustanovené v tejto prílohe v súlade s ustanoveniami smernice 70/524/EHS. Článok 2 Napriek článku 1, kyselina mravčia uvádzaná do obehu pred 1. septembrom 1999, ktorá nie je označená podľa tohto nariadenia, môže zostať v obehu do 31. decembra 1999. Článok 3 Toto nariadenie nadobúda účinnosť 1. septembra 1999. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. júla 1999 Za Komisiu Franz Fischler člen Komisie [1] Ú. v. ES L 270, 14.12.1970, s. 1. [2] Ú. v. ES L 164, 30.6.1999, s. 56. -------------------------------------------------- PRÍLOHA "Číslo ES | Doplnková látka | Chemický vzorec, opis | Druhy alebo kategórie zvierat | Najvyšší vek | Najmenej | Najviac mg/kg | Iné ustanovenia | Doba povolenia | kompletného krmiva | kompletného krmiva | E 236 | Kyselina mravčia | CH2O2 | Všetky druhy a kategórie zvierat | — | — | — | Návod na použitie musí obsahovať nasledujúce: "Kyselina mravčia nesmie byť používaná, ani samostatne, ani v zmesi s inými kyselinami, v ktorej jej hmotnostný podiel je vyšší ako 50 % na aeróbne kyslé konzervovanie nespracovaných obilnín, s vlhkosťou viac ako 15 %." | Bez časového obmedzenia" | --------------------------------------------------
Úradný vestník L 021 , 26/01/2000 S. 0010 - 0010



Nariadenie Komisie (ES) č. 169/2000 z 25. januára 2000, ktorým sa mení a dopĺňa nariadenie (ES) č. 280/98 o stanovení odchýlky od niektorých ustanovení nariadenia Rady (ES) č. 2597/97, ktorým sa určujú doplňujúce pravidlá spoločnej organizácie trhu s mliekom a mliečnymi výrobkami so zreteľom na konzumné mlieko vyrábané vo Fínsku a Švédsku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pristúpení Rakúska, Fínska a Švédska, a najmä na jeho článok 149 ods. 1, keďže: (1) Nariadenie Rady (ES) č. 2596/97 [1], zmenené a doplnené nariadením (ES) č. 2703/1999 [2], predlžuje dobu, počas ktorej sa môžu prijímať prechodné opatrenia na uľahčenie prechodu od režimu používaného v Rakúsku, Fínsku a Švédsku v čase pristúpenia k režimu vyplývajúcemu z uplatňovania spoločnej organizácie trhov. So zreteľom na požiadavky týkajúce sa obsahu tuku v konzumnom mlieku vyrábanom vo Fínsku a Švédsku sa táto doba namiesto 31. decembra 1999 predĺžila do 31. decembra 2003. (2) Je preto vhodné primerane predĺžiť vykonávacie opatrenia, ktoré predpokladá nariadenie Komisie (ES) č. 280/98 [3]. (3) Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 1 nariadenia (ES) č. 280/98 sa dátum "31. decembra 1999" nahrádza dátumom "31. decembra 2003". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Uplatňuje sa od 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. januára 2000 Za Komisiu Franz Fischler člen Komisie [1] Ú. v. ES L 351, 23.12.1997, s. 12. [2] Ú. v. ES L 327, 21.12.1999, s. 11. [3] Ú. v. ES L 28, 4.2.1998, s. 3. --------------------------------------------------
Úradný vestník L 185 , 25/07/2000 S. 0016 - 0016



Nariadenie Komisie (ES) č. 1606/2000 z 24. júla 2000, ktorým sa mení a dopĺňa nariadenie (ES) č. 2629/97 týkajúce sa používania identifikačného kódu zvierat v rámci Spojeného kráľovstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 820/97 z 21. apríla 1997 ustanovujúce systém identifikácie a registrácie hovädzieho dobytka, a pokiaľ ide o označovanie hovädzieho mäsa a výrobkov z neho [1], najmä na jeho článok 10 písm. a), keďže: (1) nariadenie Komisie (ES) č. 2629/97 [2], naposledy zmenené a doplnené nariadením (ES) č. 1663/1999 [3], ktorým sa ustanovujú podrobné pravidlá týkajúce sa ušných značiek, registrov zvierat a pasov zvierat v rámci identifikačného a registračného systému hovädzieho dobytka; (2) pokiaľ ide o kód identifikácie hovädzieho dobytka je vhodné zohľadniť praktické problémy poznamenané orgánmi Spojeného kráľovstva a tak umožniť týmto orgánom používať ušné značky, ktoré obsahujú alfanumerický kód, do 30. júna 2000; (3) nariadenie (ES) č. 2629/97 by sa preto malo zmeniť a doplniť; (4) keďže opatrenia stanovené v tomto nariadení sú v súlade so stanoviskom Výboru Európskeho poľnohospodárskeho usmerňovacieho a záručného fondu, PRIJALA TOTO NARIADENIE: Článok 1 Do odseku 2 písm. b) článku 1 nariadenia (ES) č. 2629/97 sa vkladá nasledovná veta: "Spojené kráľovstvo môže tento termín predĺžiť až do 30. júna 2000." Článok 2 Toto nariadenie nadobudne účinnosť 3. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. júla 2000 Za Komisiu David Byrne člen Komisie [1] Ú. v. ES L 117, 7.5.1997, s. 1. [2] Ú. v. ES L 354, 30.12.1997, s. 19. [3] Ú. v. ES L 197, 29.7.1999, s. 27. --------------------------------------------------
Official Journal L 244 , 29/09/2000 P. 0026 - 0026



NARIADENIE (ES) č. 2039/2000 EURÓPSKEHO PARLAMENTU A RADY z 28. septembra 2000, ktorým sa mení a dopĺňa nariadenie (ES) č. 2037/2000 o látkach, ktoré poškodzujú ozónovej vrstvy vzhľadom na východiskový rok pre pridelenie kvót na hydrochlórofluorované uhľovodíky. EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä jej článok 175 ods. 1, so zreteľom na stanovisko Hospodárskeho a sociálneho výboru[1], po porade s Výborom regiónov, konajúc v súlade s postupom podľa článku 251 zmluvy[2], keďže: Nariadenie (ES) č. 2037/2000 Európskeho parlamentu a Rady z 29. júna 2000 o látkach, ktoré poškodzujú ozónovú vrstvu[3], považuje rok 1996 za východiskový rok pre prideľovanie kvót na hydrochlórofluorované uhľovodíky; od roku 1996 sa trh s hydrochlórofluorovanými uhľovodíkmi podstatne zmenil vzhľadom na dovozcov a udržanie stavu z roku 1996 by znamenalo veľký počet dovozcov, ktorí by sa zbavili dovozných kvót; ako všeobecné pravidlo platí, že kvóty by mali byť založené na najaktuálnejších a skutočných číslach, ktoré sú k dispozícii, v tomto prípade sú to tie za rok 1999 a preto udržiavanie stavu podľa roku 1996 by sa mohlo považovať za svojvoľné a mohlo by dokonca vyústiť do porušenia zásad nediskriminovania a oprávnených očakávaní. 2. Nariadenie (ES) č. 2037/2000 by sa preto malo zmeniť a doplniť, PRIJALI TOTO NARIADENIE: Článok 1 V článku 4 ods. 3 písm. bod i) písm. h) nariadenia (ES) č. 2037/2000 sa slová " percentuálny podiel na trhu v roku 1996" nahrádzajú slovami "percentuálny podiel, ktorý sa určil v roku 1999". Článok 2 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. septembra 2000. Za Európsky parlament predseda N. Fontaine Za Radu predseda P. Moscovici [1] Stanovisko dané 20. septembra 2000 (ešte nebolo uverejnené v úradnom vestníku). [2] Stanovisko Európskeho parlamentu z 21. septembra 2000 (ešte nebolo uverejnené v úradnom vestníku) a Rady z 28. septembra 2000. [3] Ú. v. ES L 244, 29.9.2000, s.1. Nariadenie zmenené a doplnené nariadením (ES) č. 2038 (Ú. v. ES L 244, 29.9.2000, s.25).